b'\n_START_ARTICLE_\nVeikko Marttinen\n_START_PARAGRAPH_\nVeikko Kalmari Marttinen (1. joulukuuta 1917 Helsinki \xe2\x80\x93 23. maaliskuuta 2003 Helsinki) oli suomalainen taidemaalari. Marttinen oli Taiteilijaliitto 58:n perustajaj\xc3\xa4seni\xc3\xa4 sek\xc3\xa4 Taidemaalariliiton ja Kuvataiteilijasenioreiden j\xc3\xa4sen. H\xc3\xa4n asui Lallukan taiteilijakodissa vuosina 1957\xe2\x80\x932003. _NEWLINE_Marttinen sai Pro Finlandia -mitalin vuonna 1968.\n_START_SECTION_\nOpinnot\n_START_PARAGRAPH_\nMarttinen opiskeli 1930-luvulla ensin Viipurin taiteenyst\xc3\xa4v\xc3\xa4in piirustuskoulussa ja Suomen Taideyhdistyksen piirustuskoulussa.\n_START_SECTION_\nTaiteellisesta ty\xc3\xb6st\xc3\xa4\n_START_PARAGRAPH_\nTaiteellisen debyyttins\xc3\xa4 Marttinen teki vuonna 1949 Helsingiss\xc3\xa4. T\xc3\xa4m\xc3\xa4n j\xc3\xa4lkeen h\xc3\xa4nen teoksiaan on ollut esill\xc3\xa4 lukuisissa kotimaisissa taiden\xc3\xa4yttelyiss\xc3\xa4 sek\xc3\xa4 kansainv\xc3\xa4lisesti muun muassa Ruotsissa, Ranskassa, Kiinassa, Saksassa, Brasiliassa ja Monacossa. Tuotteliaan uran seurauksena Marttisen teoksia on p\xc3\xa4\xc3\xa4tynyt lukuisiin yksityiskoteihin, toimitiloihin ja taidekokoelmiin. Julkisesti esill\xc3\xa4 olevista teoksista merkitt\xc3\xa4vimpi\xc3\xa4 ovat Pohja-yhtym\xc3\xa4n (nyk. L\xc3\xa4hitapiola) p\xc3\xa4\xc3\xa4konttoriin toteutetut sein\xc3\xa4maalaukset, Ateneumin taidemuseossa esill\xc3\xa4 oleva Taiteilija ja malli ja ortodoksiselle kirkolle vuosina 1955\xe2\x80\x931961 tehdyt ikonostaasit ja alttaritaulut.\xc2\xa0 \xc2\xa0\n_START_SECTION_\nPerhe\n_START_PARAGRAPH_\nVeikko Marttisella oli viisi lasta ja useita lapsenlapsia. H\xc3\xa4n oli naimisissa ensin Nora M\xc3\xa4kisen kanssa ja my\xc3\xb6hemmin Ulla Marttisen (o.s. Malmivaara) kanssa.'